Document ID: /roh_data/filtered/fineweb-2-filterrobots_roh.jsonl.gz/1662

S-chanf
Il suveran ha approvà il concept d'electricitad cun 184 encunter 25 vuschs. Uss pon vegnir fatgas investiziuns da CHF 6 milliuns ils onns 2018 fin 2024. Era la revisiun parziala da la constituziun communala è vegnida approvada cun 168 encunter 32 vuschs.
Val Müstair approva lescha da polizia
Val Müstair approva nova lescha da polizia da la vischnanca cun 466 encunter 113 vuschs. Quella furma la basa legala per far controllas e per dar chastis sin il territori da la vischnanca Val Müstair.
Roveredo regla ils fatgs da pumpiers
Roveredo accepta ils statuts dal corp da pumpiers da la Mesolcina Bassa cun 782 cunter 83 vuschs, ed approva la nova lescha communala per fatgs dals pumpiers a Roveredo cun 745 cunter 111 vuschs.
Favugn prolunghescha contract cun tiradurs
Favugn approva da prolungar il contract da dretg da construcziun cun l'Uniun dals tiradurs Favugn.
Grono reveda corporaziun da scola dal Moesano
Grono approva la revisiun parziala dals statuts da la corporaziun da scola dal Moesano cun 367 cunter 48 vuschs.
Cuira creescha basa per sviluppar implants da sport Obere Au
Cuira approva revisiun parziala da l'urden fundamental per sviluppar enavant ils implants da sport Obere Au, e per pussibilitar ina halla d'events – quai cun 9937 cunter 1743 vuschs.
Tavau approva transparenza
Tavau approva il princip da transparenza cun 2388 cunter 320 vuschs, ed ha elegì Rebekka Gadmer-Matthis en il cussegl da scola cun 787 vuschs.
Scuol approva revisiun ed omaduas cuntrapropostas
Scuol approva la revisiun parziala da la constituziun communala ed omaduas cuntrapropostas da la suprastanza a las iniziativas «midament artitgel 34 al. 4 da la constituziun communala» e «dapli per cumprar – damain per parcar».
Landquart approva sanaziun ad Igis ed il princip da transparenza
Landquart ha approvà il credit da CHF 4,5 milliuns per sanar la veglia chasa da scola primara ad Igis, e decida era il princip da transparenza.
Domat renovescha ed engrondescha chasa communala
Comat ha approvà il credit da CHF 5 milliuns per renovar ed engrondir la chasa communala.
Arosa ha elegì ed approvà project Valmischein
Arosa ha approvà la revisiun parziala da la planisaziun locala per explotar e deponer dapli material a Valmischein – quai cun 847 cunter 68 vuschs. Lura ha Arosa elegì Cinzia Hediger (PLD) sco presidenta dal cussegl da scola e Noldi Heiz (PLD) sco commember dal cussegl da scola or da l'anteriura vischnanca Arosa.
San Murezzan dat credit per ennevar loipa Pro San Gian
San Murezzan approva il credit da CHF 1,8 milliuns per installar ils indrizs necessaris per ennevar la loipa da passlung Pro San Gian – quai cun 865 cunter 382 vuschs.
Claustra-Serneus sbitta runal Heid ed approva urden d'alp
Claustra di na a l'iniziativa dal pievel che pretenda in runal en il territori Heid, ed approva la revisiun totala da l'urden d'alp e pastgira.
Zernez approva planisaziun locala a Lavin
Zernez ha approvà la revisiun da la planisaziun locala a Lavin cun 386 encunter 103 vuschs. Uschia vegn pussibilitada in'annexa ad ina stalla d'in manaschi puril.
Val modernisescha servetsch da salvament
Val Son Pieder ha approvà l'adattaziun dal reglament dal servetsch da salvament cun 357 encunter 12 vuschs.
Trun approva planisaziun locala
Trun ha approvà la revisiun parziala da la planisaziun locala cun 404 cunter 45 vuschs. Quella pertutga tranter auter ina nova enzonaziun en il territori Ferrera per pussibilitar ina pratica da fisioterapia.
Bravuogn Filisur ha elegì la cumissiun da l'ovra electrica
Bravuogn Filisur ha elegì Erwin Caviezel en la cumissiun da l'ovra electrica cun 259 vuschs.
Mesocco auza credit per replantar guaud ars
Mesocco approva l'augment dal credit per las lavurs da replantar il guaud ars il december 2016 da CHF 780'000 sin CHF 3'000'000 francs – quai cun 371 encunter 84 vuschs.
Vaz / Obervaz ha elegì
Vaz ha elegì Ernst Meier en la cumissiun da gestiun cun 348 vuschs. In segund sez resta vacant per mancanza d'ulteriuras candidaturas.
Lumnezia simplifitgescha orvras da meglieraziun
Lumnezia approva la lescha per unifitgar il mantegniment da las ovras da meglieraziun – quai cun 736 cunter 91 na. (actualmain valan anc ils otg reglaments da las anteriuras vischnancas).